cyanic-selkie/wikianc huggingface dataset:
కుషాణులు
సామ్రాజ్య విస్తరణ
thumb|left|బల్లెం విసిరే విదేశీ సైనికుడు - 3వ శతాబ్దం శిల్పం- చైనా. right|thumb|బుద్ధగయలో "Enlightenment Throne of the Buddha"కు హవిష్కుడు సమర్పించిన సువర్ణ దానాలు - 3వ శతాబ్దం (బ్రిటిష్ మ్యూజియమ్) కుషాణుల పాలన గురించిన స్పష్టమైన పురావస్తు ఆధారాలు సుర్ఖ్ కోతల్, బెగ్రామ్ పెషావర్, తక్షశిల, మధురల నుండి లభిస్తున్నాయి. ఇంకా వారిపాలనలో ఉండిఉండవచ్చునని భావిస్తున్న ప్రాంతాలు - ఖ్వారిజమ్, కౌశాంబి, సాంచి, సారనాథ్, మాల్వా, ఒరిస్సాలు (కొద్దిపాటి నాణెములు, రాజుల పేర్లున్న ఫలకాల ఆధారంగా) ఇటీవల లభించిన రబటక్ శాసనం ఆధారంగా ఉత్తర భారతదేశం ప్రధాన భాగమంతా కుషాణుల పాలనలో ఉండేదని ఖచ్చితంగా తెలుస్తున్నది. దీని ప్రకారం ఉజ్జయిని, కుండిన, సాకేత్, కౌశాంబి, పాటలీపుత్రం, (బహుశా చంపా కూడా) నగరాలు కనిష్కుడి పాలనలో ఉండేవి.
ఇక ఉత్తర దిశగా 2వ శతాబ్దం నాటికి కుషాణుల రాజైన కనిష్కుడు తమ ప్రాచీన యూజీ స్వస్థానమైన తరిమ్ బేసిన్ ప్రాంతంలో కూడా తన అధికారాన్ని విస్తరించి ఉండవచ్చునని కొన్ని ఆధారాలవల్ల తెలుస్తుంది. కష్గర్, యార్కండ్, ఖోటాన్లలో కనిష్కుడి పాలన సాగిఉండవచ్చునని కొన్న రచనల ద్వారా ఊహిస్తున్నారు.
3వ శతాబ్దం నాటికి కూడా బుద్ధగయలోని బుద్ధ జ్ఞాన సింహాసనానికి ("Enlightenment Throne") హవిష్కుడు దానం చేసిన సువర్ణ దానం, అలంకృత సువర్ణ నాణేల వలన అప్పటివరకు ఆ ప్రాంతంలో కుషానుల పాలన సాగి ఉండవచ్చునని భావిస్తున్నారు.
కుజులా కాడ్‌ఫైసిస్ (సా.శ. 30–80)
అతను తరువాత పార్థియాపై దండెత్తి కాబూల్ ప్రాంతాన్ని స్వాధీనం చేసుకొన్నాడు. పూడా, జిబిన్ (కపిష-గాంధార) రాజ్యాలను జయించాడు. ఎనభై ఏళ్ళ పైబడిన వయస్సులో మరణించాడు. బహుశా సా.శ. 45 - 60 సంవత్సరాల మధ్య జరిగిన ఈ యుద్ధాలలోని విజయాలు కుషాన్ సామ్రాజ్యానికి ప్రారంభాలు. తరువాత అతని వారసులు రాజ్యాన్ని ఇంకా విస్తరించారు. కుజులా అనేక నాణేలు ముద్రించాడు. కుజులాకు ఇద్దరు కుమారులు - సదష్కణ (రాజ్యం చేయలేదు), విమా టక్టూ. కుజులా కాడ్‌ఫైసిస్ కనిష్కుడి ముత్తాత.
విమా టక్టూ (80–105)
ఇతను కుషాను రాజ్యాన్ని భారత ఉపఖండం వాయవ్య ప్రాంతంలోకి విస్తరింపజేశాడు. దానితో కుషాను రాజ్యం బాగా సంపన్నమైంది.
విమా కాడ్‌ఫైసిస్(105–127)
left|thumb|150px|విమా కాడ్‌ఫైసిస్. రబటక్ శాసనం ఆధారంగా ఇతను సదష్కణుడి కొడుకు. ఇతని కాలంలో కుషాణు రాజ్యం ఆఫ్ఘనిస్తాన్‌లోకి, ఇంకా భారతదేశంలోకి విస్తరించింది. భారతదేశంలో అప్పటికి ఉన్న రాగి, వెండి నాణేలకు అదనంగా బంగారు నాణేలు ప్రవేశపెట్టిన మొదటి రాజు ఇతడే. ఇతని కొడుకు 1వ కనిష్కుడు కుషాణులలోకెల్లా ప్రసిద్ధుడైన రాజు.
1వ కనిష్కుడు (127–147)
right|thumb|150px|1వ కనిష్కుడు. కుషాణులలో ఐదవ రాజైన కనిష్కుడి పాలన సా.శ.127 నుండి సుమారు 28 సంవత్సరాలు సాగింది. అతను సింహాసనానికి వచ్చేసరికి దాధాఫు మొత్తం ఉత్తర భారతదేశం, ఇంకా పాటలీ పుత్రం, కుండిన, ఉజ్జయిని, సాకేత్, చంపా వంటి ప్రాంతాలు ఇతని పాలనలో ఉన్నాయని రబటక్ శాసనం తెలుపుతోంది. ఇతని సామ్రాజ్యం రెండు రాజధానులనుండి నిర్వహింపబడింది - పరుషపురం (పాకిస్తాన్ లోని పెషావర్), మధుర. ప్రస్తుత పంజాబ్‌ లోని భటిండాలో బ్రహ్మాండమైన భటిండా కోట ఇతని కాలంలోనే నిర్మించబడింది. (ఖిలా ముబారక్). ఇతని మరొక వేసవి రాజధాని బగ్రామ్లో ఉండేది (అప్పటి పేరు కప్సియా). ఇక్కడ గ్రీస్ నుండి చైనా వరకు వివిధ ప్రాంతాలకు చెందిన పెక్కు "అమూల్యమైన బగ్రామ్ చారిత్రిక కళాకృతులు" లభించాయి.
రబటక్ శాసనం ప్రకారం కనిష్కుడు విమా కాడ్‌ఫైసిస్ కుమారుడు, సదక్షిణుడి మనుమడు, కుజులా కాడ్‌ఫైసిస్ మునిమనుమడు. హ్యారీ ఫాల్క్ అనే చరిత్రకారుని విస్తృతమైన పరిశోధనల ద్వారా కనిష్కుని పాలన సా.శ. 127వ సంవత్సరంలో ప్రాంభమైందని తెలుస్తున్నది. కనిష్కుని కాలం నుండి కనిష్కుని శకంగా కుషాను రాజులు కేలండర్‌ను లెక్కించారు. కుషానుల అధికారం సన్నగిల్లేవరకు, అంటే సుమారు 100 సంవత్సరాల వరకు, ఈ విధానం కొనసాగింది.
హవిష్కుడు(140–183)
హవిష్కుడు కనిష్కుని మరణం (లభించిన ఆధారాల ప్రకారం సా.శ.140లో జరిగింది) తరువాత రాజయ్యాడు. తరువాత వాసుదేవుడు రాజ్యానికి వచ్చేవరకూ సుమారు 40 సంవత్సరాలు రాజ్యమేలాడు. ఇతని పాలనా కాలంలో కుషానుసామ్రాజ్యం సుస్థిరమైంది. ముఖ్యంగా మధుర నగరంపై తమ అధికారాన్ని బలపరచుకొన్నాడు.
1వ వాసుదేవుడు (191–225)
1వ వాసుదేవుడు కుషానులలో చివరి గొప్పరాజు. ఇతని పాలన 191 నుండి 225 వరకు సాగిందని ఆధారాలున్నాయి. ఇతని పాలన చివరికాలంలో పశ్చిమోత్తర భారతాన సస్సానిద్‌ల దండయాత్రలు జరిగాయి. సుమారు 240 లో ఇండీ సస్సానిద్ లేదా కుషాన్‌షాల రాజ్యం మొదలయ్యింది. కుషాణుల రాజు, కనిష్క వంశపు సామ్రాజ్యాధి పతులలో చివరి ప్రభువు ఆయిన వాసుదేవుడు (సా.శ. 202-233) ముద్రించిన నాణెం ఇక్కడ చిత్రంలో చూడవచ్చును. నాణేనికి ఒక వైపున తన బొమ్మను శూలం ధరించిన రూపులో వేయించాడు. మరో వైపున "ఓషొ" అనే దేవత బొమ్మను వేయించాడు. ఇతని పేరును బట్టియే అతడు పూర్తిగా భారతీకరణకు లోనైనట్టు గమనించగలము.
కుషాణులు ఆరాధించిన దేవతలు
center|thumb|. లో ప్రదర్శించిన 3వ శతాబ్దానికి చెందిన చిత్రం. [[:en:Bactria|బాక్ట్రియాకు చెందిన ఓ కుషాణ భక్తుడు, జియస్/సెరాపిస్/ఒహర్‌మజ్ద్ విగ్రహాలతో.]]
thumb|center|కుషాణ భక్తుడు, [[శివుడు/ఓయిషో, బాక్ట్రియా, సా.శ. 3వ శతాబ్దం. ]]
కుషాణుల కాలంలో పలువిధాలైన దేవతలను ఆరాధించారు. వారి నాణేలు, ముద్రలపై 30 పైగా దేవతా రూపాలు లభిస్తున్నాయి. ఈ మూర్తులలో గ్రీకు (హెలెనిస్టిక్), ఇరానియన్, భారతీయ దేవతా రూపాలున్నాయి. భారతీయ దేవతా రూపలలో బుద్ధుడు, బోధిసత్వ మైత్రేయుడు, మహాసేనుడు, స్కందకుమారుడు, శాక్యముని బుద్ధుడు - ఈ రూపాలు చిత్రించబడ్డాయి. హవిష్కుని రెండు రాగి నాణేలలో గణేశ మూర్తి (లేదా రుద్రుడు) ఉంది.
కుషాణుల కాలంలో బౌద్ధం
thumb|200px| మహాయాన బౌద్ధం ఆరంభ దశకు చెందిన సంకేతాలు - కుషాన్ భక్తుడు, బోధిసత్వ మైత్రేయుడు, బోధిసత్వ అవలోకితేశ్వరుడు - గాంధార శిల్పం - 2,3 శతాబ్దాల నాటిది. కుషాణుల కాలంలో హెలెనిస్టిక్,, బౌద్ధ సంస్కృతులు, సంప్రదాయాల సమ్మేళనం ఫలితంగా గ్రీకో-బౌద్ధం ఆవిర్భవించింది. ఇది మహాయాన బౌద్ధంగా రూపుదిద్దుకొని మధ్య ఆసియా, ఉత్తర ఆసియా ప్రాంతాలలో విస్తరించింది.
బౌద్ధ సంప్రదాయంలో కనిష్కునికి విశేషమైన స్థానం ఉంది. ఇతను కాష్మీరులో 4వ మహాబౌద్ధ సమ్మేళనాన్ని ఏర్పాటు చేశాడు. అలాగే ప్రాకృతంలో ఉన్న బౌద్ధ మత గ్రంథాలను సంస్కృతంలోకి అనువదింపజేశాడు. బౌద్ధమతం విస్తరణలో ప్రముఖమైన పాత్ర వహించిన నలుగురు చక్రవర్తులు - అశోకుడు, హర్ష వర్ధనుడు, ఇండో-గ్రీక్ రాజు 1వ మెనాందర్ (మిలిందుడు), కనిష్కుడు.
రోమన్లతో సంబంధాలు
thumb|150px|left|గ్రీకో-రోమన్ ఖడ్గవీరుడు - గాజు పాత్రపై చిత్రం - [[:en:Begram|బెగ్రామ్, 2వ శతాబ్దం.]] thumb|right|150px|కుషాణుల నాణేలతో కలిసి ఉన్న రోమన్ నాణెం. (ఆఫ్ఘనిస్తాన్) 2వ శతాబ్దంలో బాక్ట్రియా, భారత రాజుల మధ్య రాజదూతల గురించిన ప్రస్తావన పలు రోమన్ వ్రాతలలో ఉంది. ఇది కుషాణుల గురించి అయిఉండవచ్చును.
చైనా దేశానికి చెందిన రికార్డులలో కూడా రోమన్ సామ్రాజ్యం, పశ్చిమోత్తర భారతం మధ్య సరకుల మార్పిడి గురించి వ్రాయబడిఉంది. సన్నని బట్టలు, వూలు తివాచీలు, పంచదార బిళ్ళలు, మిరియాలు, ఆల్లం, నల్ల ఉప్పు వంటివి. కుషాణుల వేసవి రాజధాని బెగ్రామ్‌లో రోమన్లకు చెందిన ఎన్నో పనిముట్లు, ముఖ్యంగా గాజుసామాను, లభించాయి.
చైనాతో సంబంధాలు
thumb|right|150px|తారిమ్ బేసిన్ ప్రాంతంలో లభించిన కుషాణు నాణెం. 1వ, 2వ శతాబ్దాలలో కుషాన్ సామ్రాజ్యం ఉత్తరంగా విస్తరించింది. వారు చైనాలోని తరిమ్ బేసిన్ ప్రాంతం కొంత ఆక్రమించారు. ఇది కుషాణు జాతి (యూజీ తెగ) వారి పూర్వపు స్వస్థానం. తత్ఫలితంగా మధ్య ఆసియా - రోమన్ సామ్రాజ్యాల మధ్య జరిగే లాభకరమైన వాణిజ్యం కుషాను రాజ్యంగుండా జరిగేది. చైనా రాజుల మిలిటరీ వ్యవహారాలలో కూడా - సా.శ. 84, 85 కాలంలో, కొంత వరకు కుషాణుల సహకారం ఉంది.
ఈ విధంగా నెలకొన్న సత్సంబంధాల కారణంగా కుషాణులు చైనా రాజాస్థానానికి బహుమతులు అందజేసేవారు. అయితే కుషాణులు హాన్ రాజవంశపు రాకుమారితో వివాహబంధాన్ని కోరినప్పుడు చైనీయులు నిరాకరించారు. ఈ తిరస్కారానికి ప్రతిస్పందనగా 70,000 కుషాణు సేనలు 86లో "బాన్ చావో"ప్రాంతంపై దండెత్తారు. కాని సుదూరమైన ప్రాంతంలో యుద్ధం చేసి విజయం సాధించడం వారివల్ల కాలేదు. ఆ తరువాత కుషాణులు చైనా చక్రవర్తి హాన్ హి కి 89-106 కాలంలో కప్పం కట్టవలసివచ్చింది.
మళ్ళీ 116 సంవత్సరంలో కనిష్కుని రాజ్యకాలంలో కుషాణులు మరింత విస్తరించి చైనాలోని కష్గర్ చుట్టుప్రక్కల ప్రాంతాలను తమ అధీనంలోకి తెచ్చుకొన్నారు. పాకృతభాషకు చెందిన బ్రాహ్మీ లిపిని ఆ ప్రాంతం పరిపాలనలో ప్రవేశపెట్టారు. ఈ కాలంలో బౌద్ధమతం, గ్రీకో-రోమన్ కళ ఈ ప్రదేశాలలో మరింత విస్తరించాయి. 158-159 కాలంలో చైనా చక్రవర్తి హాన్ హుయాన్‌కు కుషాణులు బహుమతులు పంపినట్లు రికార్డులున్నాయి. ఈ విధంగా అభివృద్ధి చెందిన సంబంధాల కారణంగా లోకక్షేమ వంటి అనేక బౌద్ధమత ప్రచారకులు చైనా రాజధాని నగరాలైన లోయాంగ్, నాన్‌జింగ్‌లలో ఆదరణ పొందాఱు. వారు అనేక గ్రంధాలను చైనా భాషలోకి అనువదించారు. సిల్క్ మార్గం ద్వారా బౌద్ధమతం వ్యాప్తికి వీరికాలంలోనే అంకురార్పణ జరిగింది.
కుషాణుల రాజ్యం క్షీణత
thumb|150px|right|2వ కనిష్కుని బంగారు నాణెం - 200-220 కాలం thumb|150px|1వ శకుడు - కుషాణుల చివరి పాలకులలో ఒకడు(325-345). 3వ శతాబ్దం నుండి కుషాణుల రాజ్యం విచ్ఛిన్నమవ్వసాగింది. 225లో 1వ వాసుదేవుడు మరణించాడు. తరువాత కుషాణు రాజ్యం తూర్పు, పశ్చిమ భాగాలుగా విడిపోయింది. 224-240 కాలంలో సస్సానిద్‌లు బాక్ట్రియా, ఉత్తర భారతదేశంపై దండెత్తారు. 270 నాటికి కుషాణులు గంగా నది మైదాన ప్రాంతంలో తమ అధికారం కోల్పోయారు. 320నాటికి గుప్త సామ్రాజ్యం స్థాపింపబడింది. ఆఫ్ఘనిస్తాన్ ప్రాంతం సస్సనిద్‌ల వశమైంది. 4వ శతాబ్దంలో కిదారుడు అనే సామంతరాజు పాత వంశాన్ని కూలదోసి తనను తాను కుషాణు రాజుగా ప్రకటించుకొన్నాడు. అతని కాలంలో రాజ్యం చిన్నదైనా గాని సంపన్నంగా ఉంది. 5వ శతాబ్దంలో తెల్ల హూణుల దండయాత్రల వలనా, తరువాత ఇస్లాం విస్తరణ వలనా మిగిలిన కొద్దిపాటి కుషాణు పాలన కూడా తుడిచిపెట్టుకుపోయింది.
మూలాలు
ఆంగ్లభాషలో పలు మూలాలు ఆంగ్ల వికీ వ్యాసం en:Kushan Empire లో ఇవ్వబడ్డాయి.
కొత్ ఘుర్‌బక్ష్
భౌగోళికం, జనాభా
కొత్‌ ఘుర్‌బక్ష్ (Kot Gurbaksh) (83) అన్నది అమృత్‌సర్ జిల్లాకు చెందిన Ajnala తాలూకాలోని గ్రామం, ఇది 2011 జనగణన ప్రకారం 136 ఇళ్లతో మొత్తం 790 జనాభాతో 190 హెక్టార్లలో విస్తరించి ఉంది. సమీప పట్టణమైన Ramdas అన్నది 2 కి.మీ. దూరంలో ఉంది. గ్రామంలో మగవారి సంఖ్య 419, ఆడవారి సంఖ్య 371గా ఉంది. షెడ్యూల్డ్ కులాల సంఖ్య 473 కాగా షెడ్యూల్డ్ తెగల సంఖ్య 0. గ్రామం యొక్క జనగణన లొకేషన్ కోడ్ 37091.
విద్యా సౌకర్యాలు
సమీపబాలబడులు (Ramdas) గ్రామానికి 5 కిలోమీటర్ల లోపే ఉంది. గ్రామంలో 1 ప్రభుత్వ ప్రాథమిక పాఠశాలఉంది సమీపమాధ్యమిక పాఠశాలలు (Macchiwala) గ్రామానికి 5 కిలోమీటర్ల లోపే ఉంది. సమీపమాధ్యమిక పాఠశాల (Ramdas) గ్రామానికి 5 కిలోమీటర్ల లోపే ఉంది. సమీపసీనియర్ మాధ్యమిక పాఠశాలలు (Ramdas) గ్రామానికి 5 కిలోమీటర్ల లోపే ఉంది. సమీప"ఆర్ట్స్, సైన్స్, కామర్సు డిగ్రీ కళాశాలలు" (Ajnala) గ్రామానికి 10 కిలోమీటర్ల కన్నా దూరంలో ఉంది సమీపఇంజనీరింగ్ కళాశాలలు (Amritsar) గ్రామానికి 10 కిలోమీటర్ల కన్నా దూరంలో ఉంది సమీపవైద్య కళాశాలలు (Amritsar) గ్రామానికి 10 కిలోమీటర్ల కన్నా దూరంలో ఉంది సమీపమేనేజ్మెంట్ సంస్థలు (Amritsar) గ్రామానికి 10 కిలోమీటర్ల కన్నా దూరంలో ఉంది సమీపపాలీటెక్నిక్ లు (Amritsar) గ్రామానికి 10 కిలోమీటర్ల కన్నా దూరంలో ఉంది సమీపవృత్తివిద్యా శిక్షణ పాఠశాలలు (Ajnala) గ్రామానికి 10 కిలోమీటర్ల కన్నా దూరంలో ఉంది సమీపఅనియత విద్యా కేంద్రాలు (Amritsar) గ్రామానికి 10 కిలోమీటర్ల కన్నా దూరంలో ఉంది సమీపదివ్యాంగుల ప్రత్యేక పాఠశాల (Amritsar) గ్రామానికి 10 కిలోమీటర్ల కన్నా దూరంలో ఉంది సమీపఇతర విద్యా సౌకర్యాలు (Amritsar) గ్రామానికి 10 కిలోమీటర్ల కన్నా దూరంలో ఉంది
ప్రైవేటు వైద్య సౌకర్యాలు
గ్రామంలో 2 డిగ్రీలు లేని వైద్యుడుఉన్నాయి గ్రామంలో 1 "సంప్రదాయ వైద్యులు, నాటు వైద్యులు"ఉంది
తాగు నీరు
శుద్ధిచేసిన కుళాయి నీరుగ్రామంలో లేదు శుద్ధి చేయని కుళాయి నీరుగ్రామంలో లేదు మూత వేసిన బావుల నీరుగ్రామంలో లేదు మూత వేయని బావులు నీరుగ్రామంలో లేదు చేతిపంపుల నీరుగ్రామంలో ఉంది గొట్టపు బావులు / బోరు బావుల నీరుగ్రామంలో ఉంది ప్రవాహం నీరుగ్రామంలో లేదు నది / కాలువ నీరుగ్రామంలో లేదు చెరువు/కొలను/సరస్సు నీరుగ్రామంలో లేదు
పారిశుధ్యం
మూసిన డ్రైనేజీగ్రామంలో లేదు. తెరిచిన డ్రైనేజీగ్రామంలో ఉంది. డ్రెయినేజీ నీరు నేరుగా మురుగునీటి శుద్ధి ప్లాంట్లోకి వదిలివేయబడుతోంది. పూర్తి పారిశుధ్య పథకం కిందకు ఈ ప్రాంతం రావట్లేదు. స్నానపు గదులతో కూడిన సామాజిక మరుగుదొడ్లుగ్రామంలో లేదు. స్నానపు గదులు లేని సామాజిక మరుగుదొడ్లుగ్రామంలో లేదు.
సమాచార, రవాణా సౌకర్యాలు
పోస్టాఫీసుగ్రామంలో లేదు.సమీపపోస్టాఫీసుగ్రామానికి 5 కిలోమీటర్ల లోపే ఉంది. గ్రామ పిన్ కోడ్ టెలిఫోన్లు (లాండ్ లైన్లు) గ్రామంలో ఉంది. పబ్లిక్ ఫోన్ ఆఫీసుగ్రామంలో ఉంది. మొబైల్ ఫోన్ కవరేజిగ్రామంలో ఉంది. ఇంటర్నెట్ కెఫెలు / సామాన్య సేవా కేంద్రాలుగ్రామంలో లేదు.సమీపఇంటర్నెట్ కెఫెలు / సామాన్య సేవా కేంద్రాలుగ్రామానికి 5 కిలోమీటర్ల లోపే ఉంది. ప్రైవేటు కొరియర్గ్రామంలో లేదు.సమీపప్రైవేటు కొరియర్గ్రామానికి 5 కిలోమీటర్ల లోపే ఉంది. పబ్లిక్ బస్సు సర్వీసుగ్రామంలో లేదు.సమీపపబ్లిక్ బస్సు సర్వీసుగ్రామానికి 5 కిలోమీటర్ల లోపే ఉంది. ప్రైవేట్ బస్సు సర్వీసు గ్రామంలో ఉంది. రైల్వే స్టేషన్లుగ్రామంలో లేదు.సమీపరైల్వే స్టేషన్లుగ్రామానికి 5 కిలోమీటర్ల లోపే ఉంది. ఆటోలుగ్రామంలో ఉంది. టాక్సీలుగ్రామంలో ఉంది. ట్రాక్టరుగ్రామంలో ఉంది. గ్రామం జాతీయ రహదారితో అనుసంధానం కాలేదు.సమీపజాతీయ రహదారి గ్రామానికి 10 కిలోమీటర్ల కన్నా దూరంలో ఉంది. గ్రామం రాష్ట్ర హైవేతో అనుసంధానం కాలేదు.సమీపరాష్ట్ర హైవే గ్రామానికి 10 కిలోమీటర్ల కన్నా దూరంలో ఉంది. గ్రామం ప్రధాన జిల్లా రోడ్డుతో అనుసంధానమై ఉంది. గ్రామం ఇతర జిల్లా రోడ్డుతో అనుసంధానమై ఉంది.
సమీపమట్టి రోడ్డుగ్రామానికి 5 కిలోమీటర్ల లోపే ఉంది.
మార్కెటింగు, బ్యాంకింగు
ఏటియంగ్రామంలో లేదు.సమీపఏటియంగ్రామానికి 5 కిలోమీటర్ల లోపే ఉంది. వ్యాపారాత్మక బ్యాంకుగ్రామంలో లేదు.సమీపవ్యాపారాత్మక బ్యాంకుగ్రామానికి 5 కిలోమీటర్ల లోపే ఉంది. సహకార బ్యాంకుగ్రామంలో లేదు.సమీపసహకార బ్యాంకుగ్రామానికి 5 కిలోమీటర్ల లోపే ఉంది. వ్యవసాయ ఋణ సంఘంగ్రామంలో లేదు.సమీపవ్యవసాయ ఋణ సంఘంగ్రామానికి 5 కిలోమీటర్ల లోపే ఉంది. స్వయం సహాయక బృందంగ్రామంలో ఉంది. పౌర సరఫరాల శాఖ దుకాణంగ్రామంలో ఉంది. వారం వారీ సంతగ్రామంలో లేదు.సమీపవారం వారీ సంతగ్రామానికి 5 కిలోమీటర్ల లోపే ఉంది. వ్యవసాయ మార్కెటింగ్ సొసైటీగ్రామంలో లేదు.సమీపవ్యవసాయ మార్కెటింగ్ సొసైటీగ్రామానికి 5 కిలోమీటర్ల లోపే ఉంది.
"ఆరోగ్యం, పోషణ, వినోద సౌకర్యాలు"
ఏకీకృత బాలల అభివృద్ధి పథకం (పోషకాహార కేంద్రం) గ్రామంలో లేదు.సమీపఏకీకృత బాలల అభివృద్ధి పథకం (పోషకాహార కేంద్రం) గ్రామానికి 5 కిలోమీటర్ల లోపే ఉంది. అంగన్ వాడీ కేంద్రం (పోషకాహార కేంద్రం) గ్రామంలో ఉంది. ఇతర (పోషకాహార కేంద్రం) గ్రామంలో లేదు.సమీపఇతర (పోషకాహార కేంద్రం) గ్రామానికి 5 కిలోమీటర్ల లోపే ఉంది. ఆశా (గుర్తింపు పొందిన సామాజిక ఆరోగ్య కార్యకర్త) గ్రామంలో ఉంది. ఆటల మైదానం గ్రామంలో లేదు.సమీపఆటల మైదానం గ్రామానికి 5 కిలోమీటర్ల లోపే ఉంది. సినిమా / వీడియో హాల్ గ్రామంలో లేదు.సమీపసినిమా / వీడియో హాల్ గ్రామానికి 5 కిలోమీటర్ల లోపే ఉంది. గ్రంథాలయంగ్రామంలో లేదు.సమీపగ్రంథాలయంగ్రామానికి 5 కిలోమీటర్ల లోపే ఉంది. పబ్లిక్ రీడింగ్ రూంగ్రామంలో లేదు.సమీపపబ్లిక్ రీడింగ్ రూంగ్రామానికి 5 కిలోమీటర్ల లోపే ఉంది. వార్తాపత్రిక సరఫరాగ్రామంలో ఉంది. అసెంబ్లీ పోలింగ్ స్టేషన్గ్రామంలో లేదు.సమీపఅసెంబ్లీ పోలింగ్ స్టేషన్గ్రామానికి 5 కిలోమీటర్ల లోపే ఉంది. జనన & మరణ రిజిస్ట్రేషన్ కార్యాలయంగ్రామంలో లేదు.సమీపజనన & మరణ రిజిస్ట్రేషన్ కార్యాలయంగ్రామానికి 5 కిలోమీటర్ల లోపే ఉంది.
విద్యుత్తు
విద్యుత్ సరఫరాగ్రామంలో ఉంది.
భూమి వినియోగం
కొత్‌ ఘుర్‌బక్ష్ (Kot Gurbaksh) (83) ఈ కింది భూమి వినియోగం ఏ ప్రకారం ఉందో చూపిస్తుంది (హెక్టార్లలో) :
నీటిపారుదల సౌకర్యాలు
నీటి పారుదల వనరులు ఇలా ఉన్నాయి (హెక్టార్లలో) :
తయారీ
కొత్‌ ఘుర్‌బక్ష్ (Kot Gurbaksh) (83) అన్నది ఈ కింది వస్తువులు ఉత్పత్తి చేస్తోంది (ప్రాధాన్యతా క్రమంలో పై నుంచి కిందికి తగ్గుతూ) : Wheat, Rice, Maize
కడలూర్
కడలూర్, భారతదేశం, తమిళనాడు రాష్ట్రం కడలూర్ జిల్లా లోని ఒక నగరం. ఇది కడలూరు జిల్లాకు ప్రధాన కార్యాలయం. చెన్నైకు దక్షిణాన ఉన్న కడలూరు, బ్రిటిష్ పరిపాలనలో ఒకప్పుడు ఒక ముఖ్యమైన ఓడరేవు. కడలూర్ ప్రారంభ చరిత్ర అస్పష్టంగా ఉన్నప్పటికీ, పల్లవులు, మధ్యయుగ చోళుల పాలనలో ఈ నగరం మొదట ప్రాముఖ్యతను సంతరించుకుంది. చోళుల పతనం తరువాత, ఈ పట్టణాన్ని పాండ్యాలు, విజయనగర సామ్రాజ్యం, మదురై నాయకులు, తంజావూరు నాయకులు, తంజావూరు మరాఠాలు, టిప్పు సుల్తాన్, ఫ్రెంచ్, బ్రిటిష్ సామ్రాజ్యం వంటి వివిధ రాజవంశాలు పరిపాలించాయి. కడలూర్ 1758లో ఫ్రెంచ్, బ్రిటిష్ వారి మధ్య జరిగిన ఏడేళ్ల యుద్ధం జరిగిన ప్రదేశం. ఇది 1947 నుండి స్వతంత్ర భారతదేశంలో భాగంగా ఉంది. 2004 హిందూ మహాసముద్ర భూకంపం సమయంలో, తరువాత ఏర్పడిన సునామీల సమయంలో, కడలూర్ ప్రభావిత పట్టణాలలో ఒకటి,ఆ సమయంలో 572 మంది మరణించారు.
ఫిషింగ్, ఓడరేవు సంబంధిత పరిశ్రమలతో పాటు, కడలూర్ రాష్ట్ర ప్రభుత్వం ఏర్పాటు చేసిన పారిశ్రామిక ఎస్టేట్ అయిన SIPCOTలో రసాయన, ఔషధ, ఇంధన పరిశ్రమలను కలిగి ఉంది.నగరం 101.6 కిమీ2 పరిధిలో కడలూర్ నగరపాలక సంస్థ ద్వారా కడలూర్ నగర పరిపాలన సాగుతుంది. ఇది 2011 భారత జనాభా లెక్కలు ప్రకారం 308,781 జనాభాను కలిగి ఉంది. కడలూరు నగరం, కడలూరు శాసనసభ నియోజకవర్గం, కడలూరు లోక్‌సభ నియోజకవర్గంలో ఒక భాగం. నగర పరిధిలో 25 పాఠశాలలు, రెండు ఆర్ట్స్, సైన్స్ కళాశాలలు, రెండు ఇంజనీరింగ్ కళాశాలలు ఉన్నాయి.ఇంకా
ఒక ప్రభుత్వ ఆసుపత్రి, ఆరు పురపాలిక ప్రసూతి గృహాలు, పౌరుల ఆరోగ్య సంరక్షణ అవసరాలను చూసే 42 ఇతర ప్రైవేట్ ఆసుపత్రులు ఉన్నాయి. రహదారి మార్గాలు ప్రధాన రవాణా సాధనాలు. పట్టణం నుండి అన్ని ప్రాంతాలకు రైలు ప్రయాణ సౌకర్యం అనుసంధానం ఉంది. సమీపంలోని విమానాశ్రయం చెన్నై అంతర్జాతీయ విమానాశ్రయం. ఇది నగరం నుండి 200 కిమీ (120 మైళ్ళు) దూరంలో ఉంది. జిల్లాలో మరొక స్థానిక విమానాశ్రయం నెవేలి పట్టణంలో ఉంది.
సమీప ఓడరేవు కడలూర్ ఓడరేవు. ఇక్కడ ఇది చిన్న సరకు రవాణా నౌకల సేవలను నిర్వహిస్తుంది. పట్టణానికి 100 కిమీ (62 మైళ్ళు) దూరంలో ఉన్న కరైకాల్ ఓడరేవు తరువాతి సమీప ప్రధాన ఓడరేవు. కడలూరు విద్యాసంస్థలు, వైద్య సంస్థలకు ప్రసిద్ధి.
పద వివరణ
ఆంగ్లేయుల నియంత్రణకు ముందు కడలూర్‌ను తమిళంలో కూడలూరు అని పిలిచేవారు.కూడలూరు అంటే సంగమం అని అర్థం. పెన్నైయార్, కేడిలం, ఉప్పనార్, పరవానార్ నదులు కలుస్తున్న ప్రదేశం ఇది.కడలూరు జిల్లా చారిత్రాత్మకంగా చోళనాడు, నాడు నాడులను కలిగి ఉంది.నాడు నాడు అనే పేరు మధ్య దేశం అంటే చోళ నాడు, తొండైమండలం మధ్య ఉన్న ప్రదేశం నుండి ఉద్భవించింది.
చరిత్ర
17 వ శతాబ్దం ప్రారంభంలో, డచ్ పాలకుడు కడలూరు ప్రాంతంలో ఒక కోటను నిర్మించడానికి అనుమతి పొందాడు. 1674లో ఫ్రెంచ్ వారు పాండిచ్చేరి తీరానికి 16 కిలోమీటర్లు (10 మై) దూరంలో వద్ద  ఒక స్థావరాన్ని స్థాపించారు, ఆ తర్వాత 1690లో కడలూరులో ఫోర్ట్ సెయింట్ డేవిడ్ బ్రిటిష్ కాలనీని స్థాపించాడు.
18వ శతాబ్దంలో, యూరోపియన్ శక్తుల మధ్య జరిగిన వివిధ యుద్ధాలు వారి వలస సామ్రాజ్యాలకు, భారత ఉపఖండంతో సహా వారి మిత్రదేశాలకు వ్యాపించాయి.ఆ కాలంలో ఫ్రెంచ్, బ్రిటిష్ వారు ఈ ప్రాంతంలో అనేక సార్లు పోరాడారు.కడలూర్ పట్టణంలో కొన్ని వీధులుకు బ్రిటీష్ పేర్లు క్లైవ్ స్ట్రీట్, వెల్లింగ్టన్ స్ట్రీట్, స్లోపర్ స్ట్రీట్, క్యానింగ్ స్ట్రీట్ అనే పేర్లు ఉన్నాయి.
కడలూర్ సెంట్రల్ జైలు
1865లో ప్రారంభించబడిన కడలూర్ సెంట్రల్ జైలు చారిత్రాత్మకంగా ముఖ్యమైన మైలురాయి. సుబ్రమణ్య భారతి, మరి కొంతమంది ఇతర రాజకీయ నాయకులు అక్కడ జైలు శిక్ష అనుభవించారు.
2004 సునామీ నష్టం
2004లో సుమత్రా సమీపంలో వచ్చిన హిందూ మహాసముద్రం భూకంపం తర్వాత వచ్చిన సునామీ అలలు 2004 డిసెంబరు 26 ఉదయం 8:32 గంటలకు (IST) భారతదేశ తూర్పు తీరాన్ని తాకాయి.దాని ఫలితంగా 572 మంది మరణించారు. అనేక మత్స్యకార కుగ్రామాలు అదృశ్యమయ్యాయి, సిల్వర్ బీచ్, చారిత్రాత్మకంగా ముఖ్యమైన కడలూరు ఓడరేవు ధ్వంసమైంది. ఫోర్ట్ సెయింట్ డేవిడ్ కాలనీ నష్టం లేకుండా బయటపడింది. 2011 డిసెంబరు 30న, థానే తుఫాను, పంటలు, భవనాలకు విస్తృతంగా నష్టం కలిగించింది.
భూగోళ శాస్త్రం
కడలూర్ సముద్రమట్టానికి 6 మీటర్ల (20 అడుగులు) ఎత్తులో ఉంది.భూమి పూర్తిగా చదునుగా ఉంది, సముద్రతీరానికి సమీపంలో లోతట్టు భూమి, నలుపు ఒండ్రు నేల, ముతక ఇసుకతో కలిపి ఉంటుంది. నగరంలో ఉన్న ఇసుకరాయి నిక్షేపాలు ప్రసిద్ధి చెందాయి. పెన్నయార్ నది పట్టణానికి ఉత్తరాన ప్రవహిస్తుండగా, గడిలాం నది దానిలో కలిసి ప్రవహిస్తుంది. కడలూర్, రాష్ట్ర రాజధాని చెన్నై నుండి 200 కిలోమీటర్ల (120 మైళ్ళు) దూరంలో ఉంది. చెన్నై నుండి 18 కి. మీ. (11 మైళ్ళు) దూరములోపుదుచ్చేరి దీనికి పొరుగున ఉన్న కేంద్ర పాలిత ప్రాంతం.
జనాభా గణాంకాలు
2011 భారత జనాభా లెక్కల ప్రకారం కడలూరులో 1,73,636 జనాభా ఉంది. లింగ నిష్పత్తి ప్రతి 1,000 మంది పురుషులకు 1,026 మంది మహిళలు కలిగి ఉన్నారు. ఇది జాతీయ సగటు 929 కంటే ఎక్కువ. మొత్తం 17,403 మంది జనాభాలో ఆరేళ్ల లోపు వారు ఉన్నారు. అందులో 8,869 మంది పురుషులు, 8,534 మంది మహిళలు ఉన్నారు. షెడ్యూల్డ్ కులాలు, షెడ్యూల్డ్ తెగల జనాభాలో ఇది వరుసగా 13.22%, 0.3% గా ఉంది. నగరం సగటు అక్షరాస్యత 78.92%, జాతీయ సగటు 72.99% తో పోలిస్తే. ఇది ఎక్కువ. నగరంలో మొత్తం 42,174 గృహాలు ఉన్నాయి. మొత్తం జనాభాలో 62,115 మంది కార్మికులు, 561 మంది రైతులు, 1,856 మంది ప్రధాన వ్యవసాయ కూలీలు, గృహ పరిశ్రమలలో 1,464 మంది, 48,337 మంది ఇతర కార్మికులు, 9,897 మంది ఉపాంత కార్మికులు, 139 మంది ఉపాంత రైతులు, 952 మంది ఉపాంత వ్యవసాయ కూలీలు, గృహ పరిశ్రమలలో 771 మంది ఉపాంత కార్మికులు, 8,035 మంది ఇతర ఉపాంత కార్మికులు ఉన్నారు.
2011 మతపరమైన జనాభా లెక్కల ప్రకారం, కడలూరులో 89.12% హిందువులు, 6.09% ముస్లింలు, 3.98% క్రైస్తవులు, 0.02% సిక్కులు, 0.02% బౌద్ధులు, 0.27% జైనులు, 0.48% ఇతర మతాలను అనుసరించేవారు మరియు 0.01% ఏ మతాన్ని అనుసరించడం లేదని సూచించింది. మతపరమైన ప్రాధాన్యత.
ప్రయాణ సౌకర్యాలు
సమీప విమానాశ్రయం కడలూర్ నుండి దాదాపు 25 కిమీ (16 మైళ్ళు) దూరంలోని పాండిచ్చేరిలో ఉంది. సమీప అంతర్జాతీయ విమానాశ్రయం ఇది పట్టణానికి 200 కిమీ (120 మైళ్ళు) దూరంలోని చెన్నైనగరంలో ఉంది. ఈ పట్టణానికి కడలూర్ ఓడరేవు, మైనర్ ఓడరేవు ద్వారా సేవలు అందిస్తోంది. ఈ నౌకాశ్రయం ప్రధానంగా కార్గోను నిర్వహిస్తుంది. కడలూరు పోర్ట్ జంక్షన్‌కు సమీపంలో ఉంది.
ఆర్థిక వ్యవస్థ
తీరప్రాంత పట్టణం కావడంతో, చారిత్రాత్మకంగా, కడలూర్ ప్రాథమిక పరిశ్రమ చేపలు పట్టడం. కడలూరు ఒకప్పుడు ఓడరేవు పట్టణంగా ఉన్నప్పటికీ, షిప్పింగ్ వ్యాపారం ఇప్పుడు పెద్ద కేంద్రాలకు మారింది. రాష్ట్ర ప్రభుత్వం ఏర్పాటు చేసిన పారిశ్రామిక ఎస్టేట్ అయిన SIPCOTలో భారీ రసాయన, ఔషధ, శక్తి పరిశ్రమలకు కూడా కడలూర్ ఆతిథ్యం ఇస్తుంది.
దాగుడుమూత దండాకోర్
కథా నేపథ్యం
రాజులపాలెంలోని రాజుగారు (రాజేంద్ర ప్రసాద్) తన ముగ్గురు కొడుకుల్లో ఒకడితో వ్యవసాయం చేయించుకొంటూ ఊరికి పెద్ద దిక్కుగా ఉంటాడు. తన గారాల మనవరాలు బంగారం (సారా అర్జున్) అంటే రాజుగారికి అమితమైన ప్రేమ. బంగారం ఇంట్లోని లేగదూడలు, కోళ్ళతో అనుబంధాన్ని పెంచుకుంటుంది. నాని అనే కోడిపుంజు అంటే ఎంతో ఇష్టం. చాలా సంవత్సరాల తర్వాత ఢిల్లీ నుండి రాజుగారి పెద్దకొడుకు, చెన్నై నుండి ఉండే చిన్న కొడుకు, దుబాయ్ నుండి కూతురు వస్తారు. చాలా రోజుల తరువాత తండ్రి దగ్గరకు వచ్చినా వారు ప్రశాంతంగా ఉండలేరు. తమతమ వ్యక్తిగత సమస్యలతో, ఊర్లో తలెత్తే సమస్యలతో ఇబ్బందులు పడుతుంటారు. దీనికంతటికీ కారణం అమ్మవారికి మొక్కు చెల్లించకపోవడమే అని నిర్ణయించుకుంటారు. అమ్మ వారికి కోడిపుంజును బలి ఇస్తామని మొక్కుకొని, బంగారానికి ఇష్టమైన కోడిపుంజు నానిని బలి ఇవ్వాలని అనుకొంటారు. ఇంతలోనే నాని కనిపించకుండా పోతుంది. అది ఎక్కడ ఉందో వెతకడం ప్రారంభిస్తారు. మరి వరండాలో ఉండాల్సిన కోడిపుంజు ఏమయ్యింది, అది ఎక్కడ ఉందో కనుక్కొన్నారా, అమ్మవారికి మొక్కు తీర్చుకోగలిగారా అన్నది మిగత కథ.
పాటలు
ఇ.ఎస్. మూర్తి ఈ చిత్రానికి సంగీతం అందించడంతోపాటు పాటలు కూడా రాశాడు. ఆదిత్యా మ్యూజిక్ కంపెనీ ద్వారా పాటలు విడుదల చేయబడ్డాయి. 2015, జనవరి 30న హైదరాబాదు లోని రామోజీ ఫిల్మ్ సిటీలో జరిగిన పాటల విడుదల కార్యక్రమంలో రామోజీరావు, తమిళ సినిమా దర్శకుడు ఏ.ఎల్. విజయ్ పాల్గొన్నారు.
ఇతర లంకెలు
వర్గం:2015 తెలుగు సినిమాలు వర్గం:తెలుగు కుటుంబకథా చిత్రాలు వర్గం:రాజేంద్ర ప్రసాద్ నటించిన సినిమాలు వర్గం:కాకరాల నటించిన సినిమాలు
పల్లంపాడు
పల్లంపాడు కడప జిల్లా పెనగలూరు మండలానికి చెందిన గ్రామం. పల్లంపాడులో గ్రామదేవత అయిన పల్లమ్మ జాతరను, ప్రతి సంవత్సరం ఉగాది మరుసటి రోజున, వైభవంగా నిర్వహించెదరు. జాతరకు ఎన్.ఆర్.పురం నుండియేగాక, భక్తులు మండల వ్యాప్తంగా పలు ప్రాంతాల నుండి తరలివచ్చెదరు. ఈ సందర్భంగా అమ్మవారికి పూజలుచేసి, పొంగళ్ళు సమర్పించెదరు.
జయం రవి
రవి మోహన్ (జననం: 1980 January 10), తమిళ సినిమా నటుడు. తెరపేరైన జయం రవిగా ప్రసిద్ధుడు. సినిమాల్లో సంపాదకుడుగా పనిచేసి, నిర్మాతగా కూడా సినిమాలు నిర్మించిన ఎడిటర్ మోహన్ కుమారుడు. తన అన్నయ్య మోహన్ రాజా దర్శకత్వం వహించగా, తండ్రి నిర్మించిన రొమాంటిక్ డ్రామా చిత్రం జయం (2003) తో రవి నటుడిగా చలన చిత్రరంగంలో అడుగుపెట్టాడు.
2003-2008: తొలి విజయం
బాల్యంలో రవి, తండ్రి నిర్మించిన రెండు తెలుగు చిత్రాలు బావ బావమరిది, పలనాటి పౌరుషం లలో బాలనటుడిగా నటించాడు. సోదరుడు మోహన్ రాజా దర్శకత్వం వహించగా, తన తండ్రి నిర్మించిన యాక్షన్ మసాలా చిత్రం జయంలో నటించాడు. ఇది అదే పేరుతో 2002 లో విడుదలైన తెలుగు చిత్రానికి రీమేక్. ఆ తరువాత అమ్మ నాన్న ఓ తమిళ అమ్మాయి సినిమా తమిళ రీమేక్‌లో నటించాడు. ఈ సినిమాలో రవి పనితీరును సిఫీ వెబ్‌సైటులో విశ్లేషిస్తూ ఒక విమర్శకుడు, "మీరు అతనిని మరింత చూడాలనుకునేలా చేస్తాడు" అని రాసాడు. ది హిందూలో మాలతీ రంగరాజన్ అతను తన పాత్రను ఆద్యంతం చక్కగా పోషించాడు అని రాసింది. ఫ్యామిలీ ఎంటర్టైనర్ గా పరిగణించిన ఈ చిత్రం ఉత్తమ చిత్రంగా తమిళనాడు స్టేట్ ఫిల్మ్ స్పెషల్ అవార్డును అందుకుంది. ఉత్తమ నటుడిగా రవి తమిళనాడు స్టేట్ ఫిల్మ్ అవార్డును అందుకున్నాడు.
అతని తదుపరి సినిమా, దాస్ (2005). అది మరొక యాక్షన్-మసాలా చిత్రం. రెండు రీమేక్‌ల తరువాత అతని మొదటి ఒరిజినల్ చిత్రం అది. అందులో అతడు ఫుట్‌బాల్ క్రీడాకారుడి పాత్ర పోషించాడు. ఈ చిత్రం అతని మునుపటి చిత్రాల కంటే కూడా పెద్ద ఎత్తున విజయవంతమైంది. సిఫీ సమీక్షకుడు అతని నటన "ఆకట్టుకునే" లా ఉందని అభివర్ణించాడు. "రవి వంద శాతం యాక్షన్ హీరో" అని పేర్కొన్నాడు. ఆ సంవత్సరం విడుదలైన మరొక సినిమా మజాయ్, తెలుగు చిత్రం వర్షం యొక్క రీమేక్. ఇది ఒక మోస్తరుగా ఆడింది. 2006 లో, శరణ్ దర్శకత్వంలో వచ్చిన ఇధాయ తిరుడాన్ లో నటించాడు. ఇది బాక్సాఫీస్ వద్ద పేలవమైన ప్రదర్శన ఇచ్చింది. తరువాత, మరోసారి తన సోదరుడి దర్శకత్వంలో, మరో తెలుగు చిత్రం రీమేక్ అయిన ఉనక్కుం ఎనక్కుం లో నటించాడు. లండన్‌లో జక్సాగా జీవించే యువ ఎన్ఆర్ఐ భారతదేశంలో గ్రామీణ పరిసరాలలో భయంకరమైన పరిస్థితులలో తన ప్రేమ కోసం జీవించి పోరాడవలసి వచ్చిన పాత్రలో నటించాడు. ఇది ఘన విజయం సాధించింది.
2009 - ప్రస్తుతం: యాక్షన్, కామెడీ పాత్ర
2009 లో అతను పెరన్మై అనే యాక్షన్-అడ్వెంచర్ చిత్రం లో నటించాడు. 2013 లో అమీరిన్ ఆధీ-భగవాన్ అనే యాక్షన్ చిత్రంలో నటించాడు. 2014 లో, నిమిర్ధు నిల్ అనే యాక్షన్ చిత్రంలో నటించాడు. ఈ చిత్రాన్ని తెలుగులో జండా పై కపిరాజుగా నాని కథానాయకుడిగా, ఏకకాలంలో నిర్మించారు.
2015లో రొమాంటిక్ కామెడీ రోమియో జూలియట్, యాక్షన్-కామెడీ సకలకళా వల్లవన్, యాక్షన్-థ్రిల్లర్ తని ఒరువన్ (అతని సోదరుడు మోహన్ రాజా దర్శకత్వం వహించాడు). స్పోర్ట్స్ యాక్షన్ చిత్రం భూలోహం, జెండాపై కపిరాజు -ఐదు చిత్రాలలో నటించాడు.
2018 లో, అతను సైన్స్ యాక్షన్ చిత్రం టిక్ టిక్ టిక్ , యాక్షన్-థ్రిల్లర్ అడాంగా మారులో నటించాడు.
2019 లో వచ్చిన కోమలి వినోదాత్మకమైన సినిమా, అది 2020లో కోమలి తెలుగులోకి అనువాదమైంది.
2021లో తాను నటించిన భూమి సినిమా విమర్శకుల ప్రశంశలు పొందింది.
మూలాలు
వర్గం:భరతనాట్య కళాకారులు వర్గం:తెలుగువారిలో సంగీతకారులు వర్గం:జీవిస్తున్న ప్రజలు వర్గం:1980 జననాలు వర్గం:కళైమామణి పురస్కార గ్రహీతలు
భీమ్స్ సిసిరోలియో
భీమ్స్‌ సిసిరోలియో తెలుగు సినిమా సంగీత దర్శకుడు, గాయకుడు, పాటల రచయిత, దర్శకుడు. ఆయధం సినిమాలోని ఒయ్ రాజు కళ్ళలో నీవే ... ఒయ్ రాజు గుండెల్లో నీవే పాటతో పాటల రచయితగా గుర్తింపుపొందిన ఈయన 2012లో వచ్చిన నువ్వా నేనా సినిమాతో సంగీత దర్శకుడిగా మారాడు.
జననం
భీమ్స్‌ సిసిరోలియో రాజస్థాన్ రాష్ట్రం జాలోర్ జిల్లాలో జన్మించాడు.
సినిమారంగం
2003లో వచ్చిన ఆయుధం సినిమాకోసం ఒయ్ రాజు కళ్ళలో నీవే ... ఒయ్ రాజు గుండెల్లో నీవే పాటతో తెలుగు సినిమారంగంలోకి అడుగుపెట్టాడు. 2011లో సీమ టపాకాయ్ సినిమాలో ధీరే ధీరే దిల్లే పాటలను రాశాడు. 2012లో వచ్చిన నువ్వా నేనా సినిమాకు తొలిసారిగా సంగీతం అందించాడు.
ఇతర లంకెలు
వర్గం:రాజస్థానీ ప్రజలు వర్గం:తెలుగు సినిమా పాటల రచయితలు వర్గం:జీవిస్తున్న ప్రజలు
మనోహర్
మనోహర్ (Manohar) ఒక భారతీయుల పేరు:
వర్గం:పుంలింగ పేర్లు
అన్నే అంజయ్య
అన్నే అంజయ్య (1905 - జూన్ 22, 1975) దేశ సేవకుడు, స్వాతంత్ర్య సమరయోధుడు. ఈయన కృష్ణా జిల్లా లోని ముదునూరు గ్రామంలో జన్మించాడు. ఈయన సహాయ నిరాకరణ ఉద్యమంలో చేరి, కార్యకర్తల శిక్షణ కోసం వాల్మీకి ఆశ్రమాన్ని నెలకొల్పాడు. మహాత్మా గాంధీని అనుసరించి హైదరాబాద్ సంస్థానంలో ఖాదీ ప్రచారం కొరకు అనేక కేంద్రాలను స్థాపించాడు. ఉప్పు సత్యాగ్రహంలో పాల్గొని ఆరు నెలలు కఠిన కారాగార శిక్షను అనుభవించాడు. 1932 శాసనోల్లంఘనోద్యమంలో కూడా పాల్గొని మరొక ఆరు నెలలు శిక్షకు లోనయ్యాడు. ఈయన "కాంగ్రెస్" అను పేరుతో పత్రిక నడిపాడు. క్విట్ ఇండియా ఉద్యమంలో పాల్గొని 33 నెలలు వివిధ కారాగారాలలో ఉన్నాడు.
సుభాష్ చంద్ర బోస్ స్థాపించిన ఫార్వర్డ్ బ్లాకు ఆంధ్ర శాఖకు అధ్యక్షుడిగా కొంతకాలం పనిచేశాడు. "మాతృభూమి" పత్రికకు సంపాదకుడుగా మూడు సంవత్సరాలు పనిచేశాడు. ఈయన 22 జూన్ 1975 తేదీన హైదరాబాద్లో పరమపదించాడు.
మూలాలు
వర్గం:కృష్ణా జిల్లా స్వాతంత్ర్య సమర యోధులు వర్గం:1905 జననాలు వర్గం:1975 మరణాలు
తంజావూర్ కె.పి.శివానందం
తంజావూర్ కె.పి.శివానందం(1917-2003) ఒక కర్ణాటక సంగీత వైణికుడు.
విశేషాలు
ఇతడు 1917, మార్చి 1న ఒక సంగీతకారుల కుటుంబంలో జన్మించాడు ఇతడు తంజావూరు సంగీత చతుష్టయంగా పేరుపొందిన చిన్నయ్య, పొన్నయ్య, శివానందం, వడివేలుల ఏడవ తరానికి చెందిన విద్వాంసుడు. ఇతడు తొలుత తన తండ్రి తంజావూర్ పొన్నయ్య పిళ్ళై వద్ద, పందనల్లూర్ మీనాక్షిసుందరం పిళ్ళైల వద్ద సంగీతం, భరతనాట్యం నేర్చుకున్నాడు. తరువాత ఇతడు గోమతి శంకర అయ్యర్, దేశమంగళం సుబ్రహ్మణ్య అయ్యర్‌ల వద్ద వీణావాదనలో శిక్షణ తీసుకున్నాడు. ఇతడు వీణ గురువుగా అనేక సంగీత కళాశాలలలో పనిచేశాడు. శ్రీలంకలోని ఒక సంగీతకళాశాలకు ప్రిన్సిపాల్‌గా కూడా సేవలను అందించాడు. అన్నామలై విశ్వవిద్యాలయం లలితకళల విభాగానికి డీన్‌గా పనిచేసి 1992లో పదవీ విరమణ చేశాడు. ఇతడు అనేక పుస్తకాలను ప్రచురించాడు. సి.డి.లను విడుదల చేశాడు. మరుగున పడివున్న అనేక పదాలను, కీర్తనలను, రాగమాలికలను, జావళులను పరిష్కరించి వెలుగులోకి తీసుకువచ్చాడు.
ఇతడు తన రెండవ భార్య శారదా శివానందంతో కలిసి జంటగా అనేక కచేరీలు చేశాడు.
ఇతడు సంగీతరంగంలో చేసిన కృషికి గుర్తింపుగా అనేక పురస్కారాలు లభించాయి. అన్నామలై విశ్వవిద్యాలయం ఇతనికి వీణలో "సంగీత విభూషణ" బిరుదును ప్రదానం చేసింది. "తమిళనాడు ఐయల్ ఇసై నాటక మన్రమ్" ఇతడిని కళైమామణి పురస్కారంతో సత్కరించింది. కేంద్ర సంగీత నాటక అకాడమీ 1980లో అవార్డును ప్రకటించింది. మద్రాసు సంగీత అకాడమీ ఇతడిని సంగీత కళానిధి పురస్కారంతో గౌరవించింది. శ్రీకృష్ణ గానసభ నుండి "సంగీత చూడామణి" బిరుదును పొందాడు.
మూలాలు
వర్గం:1917 జననాలు వర్గం:వైణికులు వర్గం:సంగీత గురువులు వర్గం:సంగీత కళానిధి పురస్కార గ్రహీతలు వర్గం:కళైమామణి పురస్కార గ్రహీతలు వర్గం:సంగీత నాటక అకాడమీ అవార్డు గ్రహీతలు వర్గం:2003 మరణాలు
శుంగ సామ్రాజ్యం
శుంగ సామ్రాజ్యం (IAST: Śuṅga) పురాతన భారత రాజవంశం, క్రీ. పూ.187 నుండి 78 వరకు మగధ నుండి మధ్య, తూర్పు ప్రాంతాల్లో భారత ఉపఖండంలో వీరి పాలన సాగింది. మౌర్య సామ్రాజ్యం పతనం తరువాత ఈ రాజవంశం పుష్యమిత్ర శుంగుడుచే స్థాపించబడింది. దీని రాజధాని పాటలీపుత్ర, కానీ తరువాత భాగభద్రా వంటి చక్రవర్తులు కూడా తూర్పు మాల్వాలోని బెస్నగర్ (ఆధునిక విదిష) వద్ద దర్బారును నిర్వహించారు.
ఆవిర్భావం
అశోకుడు మరణించిన సుమారు 50 సంవత్సరాల తరువాత మౌర్య సామ్రాజ్యం చివరి పాలకుడు బృహద్రథమౌర్య చక్రవర్తిని ఆయన సన్యాధ్యక్షుడు పుష్యమిత్ర హత్య చేసిన తరువాత క్రీస్తుపూర్వం 185 లో శుంగవంశం స్థాపించబడింది. శుంగవంశానికి మొదటి చక్రవర్తిగా పుష్యమిత్రశుంగా సింహాసనాన్ని అధిష్టించాడు.
పుష్యమిత్రశుంగా మగధకూ పొరుగు ప్రాంతాలకు కూడా పాలకుడు అయ్యాడు. ఆయన రాజ్యం తప్పనిసరిగా పాత మౌర్య సామ్రాజ్యం కేంద్ర భాగాల మీద కూడా ఆధాత్యాన్ని స్థిరపరిచింది. ధనదేవ-అయోధ్య శాసనం ఆధారంగా శుంగాకు కచ్చితంగా ఉత్తర మధ్య భారతదేశంలోని కేంద్ర నగరం అయోధ్యపై నియంత్రణ ఉంది. ఏది ఏమయినప్పటికీ మధురలో శుంగా ఉనికికి సంబంధించిన పురావస్తు ఆధారాలు ఏవీ కనుగొనబడనందున మరింత పశ్చిమాన ఉన్న మధుర నగరం శుంగాల ప్రత్యక్ష నియంత్రణలో ఉన్న ఆధారాలు లభించలేదు. దీనికి విరుద్ధంగా యవనరాజ్య శాసనం ఆధారంగా మధుర బహుశా క్రీస్తుపూర్వం 180 - క్రీస్తుపూర్వం 100 మధ్య కొంతకాలం నుండి ఇండో-గ్రీకుల నియంత్రణలో ఉండవచ్చు.
అయితే కొన్ని పురాతన వనరులు శుంగా సామ్రాజ్యానికి అధిక భూభాగవిస్తరణ ఉందని వాదిస్తున్నాయి: దివ్యవదానంలోని అశోకవదాన వృత్తాంతం వాయవ్యంలోని పంజాబు ప్రాంతంలోని సకాల (సియాల్‌కోట) వరకు బౌద్ధ సన్యాసులను హింసించడానికి శుంగాలు సైన్యాన్ని పంపారని పేర్కొన్నారు:
"...... పుష్యమిత్ర నాలుగు రెట్లు సైన్యాన్ని కలిగి ఉంది. బౌద్ధ మతాన్ని నాశనం చేయాలనే ఉద్దేశ్యంతో ఆయన పాటలీపుత్రలోని కుక్కుతారామ వెళ్ళాడు. ... అందువల్ల పుష్యమిత్రుడు సంఘరామాలను నాశనం చేసి, అక్కడి సన్యాసులను చంపి, బయలుదేరాడు. ... కొంత సమయం తరువాత, అతను సకాలకు చేరుకున్నాడు, బౌద్ధ సన్యాసి తలని ఎవరు తీసుకువచ్చాడో వారికి ... బహుమతి ఇస్తానని ప్రకటించాడు."
అలాగే పుష్యమిత్ర సామ్రాజ్యం దక్షిణాన నర్మదా నది వరకు విస్తరించిందని మాలవికాగ్నిమిత్ర పేర్కొంది. వారు ఉజ్జయిని నగరాన్ని కూడా నియంత్రించి ఉండవచ్చని భావిస్తున్నారు. ఇంతలో ఇండో-గ్రీకులు కాబూలు, చాలా పంజాబు స్వాధీనం చేసుకున్నాయి. దక్కను పీఠభూమిని శాతవాహన రాజవంశం స్వాధీనం చేసుకున్నది.
పుష్యమిత్ర 36 సంవత్సరాలు (క్రీ.పూ. 187–151) పాలించిన తరువాత మరణించారు. ఆయన తరువాత కుమారుడు అగ్నిమిత్రను పాలనాధికారం వరించింది. ఈ యువరాజు భారతదేశపు గొప్ప నాటక రచయితలలో ఒకరైన కాళీదాసుడు రచించిన ప్రసిద్ధ నాటకానికి కథానయకుడయ్యాడు. కథ జరిగినప్పుడు అగ్నిమిత్రుడు విధిషాప్రాంతానికి రాజప్రతినిధిగా ఉన్నాడు.
శుంగాల శక్తి క్రమంగా బలహీనపడింది. శుంగ చక్రవర్తులు వరుసగా 10 మంది పాలన సాగించారని భావిస్తున్నారు. శుంగాలు బలహీనం అయిన తరువాత క్రీస్తుపూర్వం 73 లో కన్వా రాజవంశం క్రమంగా ఆస్థానాన్ని ఆక్రమించింది.
చరిత్ర
శుంగ వంశము, క్రీ. పూ. 185 వ సంవత్సరములో, సుమారుగా అశోకుని మరణానికి 50 సంవత్సరాల తరువాత, ఏర్పాటు చేయబడింది. అప్పటి మౌర్య చక్రవర్తియైన బృహద్రథుడు, తన సైన్యాధిపతి చేతిలో దారుణంగా హత్యచేయబడ్డాడు. ఆ సైన్యాధిపతి పుష్యమిత్ర శుంగుడు, శుంగవంశము వాడు; బ్రాహ్మణుడు. ఇతను సైనిక వందనం స్వీకరించుతున్న రాజు బృహద్రధుని చంపి, తరువాత సింహాసనాన్ని అధిష్టించాడు.
పుష్యమిత్ర శుంగుడు 36 సంవత్సరాల పాటు పాలించాడు. ఆ తర్వాత అతని కుమారుడు అగ్నిమిత్ర రాజ్యాధికారం చేపట్టాడు. శుంగ సామ్రాజ్యంలో పదిమంది శుంగ పాలకులు ఉన్నారు. అయితే, రాజవంశం యొక్క రెండవ రాజు అగ్నిమిత్ర మరణం తరువాత, సామ్రాజ్యం వేగంగా విచ్ఛిన్నమైంది. శాసనాలు, నాణేలు ప్రకారం ఉత్తర; మధ్య భారతదేశం యొక్క ప్రాంతాలు చిన్న సామ్రాజ్యాలుగా, నగర-రాజ్యాలుగా శుంగ ఆధిపత్యంలో ఉండి స్వతంత్రంగా ఉన్నాయని సూచించబడ్డాయి. ఈ రాజవంశం అనేక విదేశీ శక్తులు, స్వదేశీ శక్తులు రెండింటితోనూ జరిపిన యుద్ధాలకు ప్రసిద్ధి చెందింది. వీరు కళింగ, శాతవాహన రాజవంశం, ఇండో-గ్రీక్ రాజ్యంతో; బహుశా పాంచాల, మధుర రాజులతో పోరాడారు.
ఈ కాలంలో కళ, విద్య, తత్వశాస్త్రం, ఇతర రకాల అభ్యాసాలు, చిన్న చిన్న టెర్రకోట చిత్రాలు, పెద్ద రాతి శిల్పాలు, భహ్రుత్ స్తూపం, సాంచి వద్ద ప్రఖ్యాత గ్రేట్ స్తూపం ఉన్నాయి. శుంగ పాలకులు శిక్షణ, కళలకు రాయల్ స్పాన్సర్షిప్ సంప్రదాయం ఏర్పాటుకు సహాయం చేశారు. శుంగ సామ్రాజ్యం ఉపయోగించే లిపి, బ్రాహ్మీలిపికి కొంత విభిన్నంగా ఉంటుంది; ఇది సంస్కృతం వ్రాయడానికి ఉపయోగించబడింది. హిందూ తాత్వికతలో చాలా ముఖ్యమైన పరిణామాలు జరుగుతున్న కాలంలో శుంగ సామ్రాజ్యం సంస్కృతి పోషణలో ఒక ముఖ్యమైన పాత్ర పోషించింది. వీరి కాలంలోలోనే పతంజలి మహాభాష్యం రచించబడింది. శుంగ పాలకుల కాలంలో మధుర కళ శైలి పెరుగుదలతో పాటు కళాత్మకత కూడా పురోగమించింది.
మతవిశ్వాసాలు
మౌర్యుల తరువాత అధికారానికి వచ్చిన మొదటి పుష్యమిత్ర శుంగా బౌద్ధులను హింసించారని, ఇది బౌద్ధమతాన్ని కాశ్మీరు, గాంధార, బాక్ట్రియా వరకూ నెట్టివేసింది. బౌద్ధ మత గ్రంథాలైన దివ్యవదాన అశోకవదానలో బౌద్ధులను హింసించిన వృత్తాంతం వర్ణించబడింది. ప్రాచీన టిబెటను చరిత్రకారుడు తారనాథ బౌద్ధులను హింసించడం గురించి రాశారు. పుష్యమిత్ర బౌద్ధ మఠాలను తగలబెట్టించి, స్థూపాలను నాశనం చేయించి, బౌద్ధ సన్యాసులను ఊచకోత కోయించాడు. వారి తలను నరికి తీసుకుని వచ్చిన వారికి బహుమతులు ప్రకటించాడని కథనాలు ప్రచారం ఉన్నాయి. కాని కొందరు ఈ కథలను అతిశయోక్తిగా భావిస్తారు.
""... పుష్యమిత్ర నాలుగు రెట్లు సైన్యాన్ని కలిగి ఉన్నాడు. బౌద్ధ మతాన్ని నాశనం చేయాలనే ఉద్దేశ్యంతో ఆయన కుక్కుటారామానికి వెళ్ళాడు. ... కాబట్టి పుష్యమిత్రుడు సంఘరామాలను నాశనం చేశాడు. అక్కడి సన్యాసులను చంపి బయలుదేరాడు. ... కొంతకాలం తరువాత ఆయన సకలాకు వచ్చి బౌద్ధ సన్యాసి తలని ఎవరు తీసుకువచ్చాడో వారికి ... బహుమతి ఇస్తానని ప్రకటించాడు. " - దివ్యవదనంలో అశోకవదన వృత్తాంతం"
""ఈ సమయంలో (చంద్రగుప్తా, బిందుసార, అశోక పాలన తరువాత) కన్యాకుబ్జా అత్యుత్తమమైన స్థితిలో ఉన్న బ్రాహ్మణులు అర్బుదా అనే పర్వతం పైన యాగం చేసాడు. వేద మంత్రాల ప్రభావంతో, యజ్ఞం (త్యాగం) నుండి నాలుగు క్షత్రియులు కనిపించారు. (...) వారు అశోకను తమ ఆధీనంలో ఉంచి బౌద్ధులందరినీ సర్వనాశనం చేశారు. అక్కడ 4 మిలియన్ల మంది బౌద్ధులు ఉన్నారని, వారందరూ అసాధారణ ఆయుధాలతో చంపబడ్డారని చెబుతారు "." -ప్రతీసర్గా పర్వం. పుష్యమిత్ర బ్రాహ్మణిక మతం ఆధిపత్యాన్ని పునరుద్ధరించాడని, అశోకుడు నిషేధించిన జంతు బలులను (యజ్ఞాలు) తిరిగి స్థాపించాడని భావిస్తున్నారు.
మద్ధతు
తరువాత శుంగా చక్రవర్తులు బౌద్ధమతానికి అనుకూలంగా ఉండి భార్హటు వద్ద స్థూపం నిర్మాణంలో పాల్గొన్నట్లు భావించబడింది. ఏది ఏమయినప్పటికీ శుంగా రాజ్యం వికేంద్రీకృత పాలనా విధానం ఆధారంగా అనేక నగరాలు వారి స్వంత నాణేలను జారీ చేసారు. బౌద్ధ మతం పట్ల షుంగాలకు అయిష్టత ఉన్న కారణంగా కొంతమంది రచయితలు సాంచిలో ఆ కాలం నిర్మాణాలంలో నిజంగా శుంగాల భాగస్వామ్యం ఉందని భావించలేము అని పేర్కొన్నారు. మౌర్యుల కాలంలో జరిగినట్లు అవి రాజపోషణ ఫలితంగా నిర్మించబడినవి కాదు. సాంచి వద్ద అనేక నిధిసహాయాలకు రాజ ప్రోత్సాహక ఫలితం కంటే సామాన్యప్రజానీకం భాగస్వామ్యం ఉందని లేదా సమష్టి భాగస్వామ్యం ఉందని భావిస్తున్నారు.
కొంతమంది రచయితలు గంగా మైదానంలో బ్రాహ్మణిజం బౌద్ధమతంతో రాజకీయ, ఆధ్యాత్మిక విషయాలలో పోటీ పడిందని విశ్వసించారు. బౌద్ధమతం బాక్ట్రియా రాజుల రాజ్యాలలో వృద్ధి చెందింది.
సనాతన షుంగా చక్రవర్తులు బౌద్ధమతం పట్ల అసహనంతో లేరని, శుంగా చక్రవర్తుల కాలంలో బౌద్ధమతం అభివృద్ధి చెందిందని కొందరు భారతీయ విద్యావేత్తలు అభిప్రాయపడ్డారు. షుంగా కాలంలో బెంగాలులో బౌద్ధమతం ఉనికిని తామ్రలిప్తి వద్ద లభించిన టెర్రకోట ఫలకాల ఆధారంగా కూడా ఊహించవచ్చు. ఇవి కోల్కతాలోని అసుతోష్ మ్యూజియంలో ప్రదర్శనలో ఉన్నాయి.
రాజపోషణ
రాజా బ్రహ్మమిత్ర, రాజా ఇంద్రాగ్నిమిత్ర రాజు చేసిన రెండు యాగాలు బుద్ధగయాలోని మహాబోధి ఆలయంలో నమోదు చేయబడ్డాయి. ఇది బౌద్ధమతానికి శుంగాల మద్దతుకు సాక్ష్యంగా ఉన్నాయని పేర్కొన్నారు. అయితే ఈ రాజుల గురించిన ఖచ్ఛితమైన ఆధారాలు వ్యక్తంకాలేదు. శుంగాలు నమోదుచేసిన వంశవృక్షంలో వీరు భాగంగా లేరు. కాని వారు అశోకుడి అనంతర శుంగా పాలన కాలానికి చెందినవారని భావిస్తారు. బ్రహ్మమిత్రను మధుర స్థానిక పాలకుడిగా భావించినప్పటికీ కాని ఇంద్రగ్నిమిత్ర తెలియదు. కొంతమంది రచయితల అభిప్రాయం ఆధారంగా ఇంద్రాగ్నిమిత్ర వాస్తవానికి అసలు శాసనంలో రాజుగా కూడా పేర్కొనబడలేదు.
"బ్రహ్మమిత్ర రాజు భార్య నాగదేవి ఇచ్చిన బహుమతి." "కోసికి కుమారుడు రాజు అయిన ఇంద్రగ్నిమిత్ర భార్య కురంగి బహుమతి. రాజభవన మందిరం శ్రీమా(రాజమాత) బహుమతి కూడా. "
ఈ ముఖ్యమైన రికార్డుల తరువాతి భాగాన్ని కోల్పోయినందుకు కన్నింఘం విచారం వ్యక్తం చేశారు. మొట్టమొదటి కాపీచేయబడిన శాసనం గురించి ఆయన "కురంగియే దానం" తరువాత పదకొండు బ్రాహ్మి అక్షరాల జాడలను కనుగొన్నాడు. వాటిలో మొదటి తొమ్మిది "రాజప్రాసాద-సెటికా సా" అని వ్రాయబడ్డాయి. బ్లోచి ఈ తొమ్మిది అక్షరాలను "రాజా-పసాడా-సెటికాసా"గా చదువబడ్డాయి. మునుపటి పదాలకు సంబంధించి ఈ వ్యక్తీకరణ వ్యక్తీకరించబడింది:
"''(ఇంద్రగ్నిమిత్ర భార్య, కుమారుల తల్లి అయిన కురంగి బహుమతి),' గొప్ప ఆలయం కైత్య (సెటికా) కు ', పసాడకు ముందు రాజా అనే పదాన్ని ఆర్నాల పై ఒక సారాంశంగా తీసుకొని ఆలయాన్ని ప్రత్యేకంగా గుర్తించారు. రాజహస్థి 'ఒక గొప్ప ఏనుగు'. రాజహంస ` (హంసా 'ఒక బాతు' నుండి వేరుపడే పక్షి) వంటి వ్యక్తీకరణలకు సమానమైన పెద్ద గంభీరమైన భవనం.'"
కన్నింగ్హాం "రాజభవనం, కైత్య" ద్వారా ఈ వ్యక్తీకరణను అనువదించారు. "రాజా-ప్రసాదా ప్రస్తావన దాతను రాజు కుటుంబంతో అనుసంధానించినట్లు అనిపిస్తుంది" అని సూచిస్తుంది. "రాజా-ప్రసాదా-సెటికాసా" అనువాదంగా "రాజు ఆలయానికి" ఉండవచ్చని లూడర్సు సందేహం వ్యక్తం చేస్తున్నాడు.
శుంగాపాలనలో సాంచికార్యక్రమాల నిర్వహణ
అశోకవదన ఆధారంగా క్రీస్తుపూర్వం 2 వ శతాబ్దంలో ఈ స్థూపం ఒక సమయంలో ధ్వంసం చేయబడిందని భావించవచ్చు. ఈ సంఘటన మౌర్య సామ్రాజ్య సైనికాధికారిగా మౌర్యులను అధిగమించి శుంగ సామ్రాజ్యాన్ని స్థాపించిన పుష్యమిత్ర చక్రవర్తి శుంగాల పెరుగుదల కాలంలో సంభవించిందని భావిస్తున్నారు. పుష్యమిత్ర అసలు స్థూపాన్ని నాశనం చేసి ఉండవచ్చని, ఆయన కుమారుడు అగ్నిమిత్ర దానిని పునర్నిర్మించాడని సూచించబడింది. అసలు ఇటుక స్థూపం శుంగా కాలంలో రాతితో కప్పబడి ఉంది.
గ్రేటు స్థూపం ( 1 వ స్థూపం)
తరువాత శుంగా పాలనలో స్థూపం రాతి పలకలతో దాని అసలు పరిమాణానికి దాదాపు రెండు రెట్లు విస్తరించబడింది. గోపురం పైభాగాన చదును చేయబడి, ఒక చదరపు రైలింగు లోపల మూడు సూపర్పోజ్డు పారాసోల్సు గోపురం చేయబడింది. అనేక శ్రేణులతో ఇది ధర్మానికి చిహ్నం (వీలు ఆఫ్ ది లా) గా ఉంది. చుట్టుకొలత కోసం ఉద్దేశించిన అధిక వృత్తాకార డ్రం మీద గోపురం ఏర్పాటు చేయబడింది. రెండు వైపులా నిర్మించబడిన సోపానాల ద్వారా దీనిని చేయవచ్చు. భూస్థాయిలో రెండవ రాతి మార్గం రాతి బ్యాలస్ట్రేడు చేత కప్పబడి ఉంది. మొదటి స్థూపం చుట్టూ ఉన్న రైలింగుకు కళాత్మక అలంకారాలు లేవు. ఇవి కొన్ని శాసనాలు కలిగిన స్లాబులు మాత్రమే కలిగి ఉన్నాయి. ఈ అంశాలు సిర్కా క్రీ.పూ 150 నాటివి.
2 వ స్థూపం - 3 వ స్థూపం
శుంగాల పాలనలో ఆరంభించినట్లు కనిపించే భవనాలు రెండవ, మూడవ స్థూపాలు ( కాని అత్యంత అలంకరించబడిన ద్వారాలు కాదు ఇవి శాతవాహన కాలం నాటివని శాసనాల ఆధారంగా తెలిసినవి), గ్రౌండు బ్యాలస్ట్రేడు, రాతి కూర్పు గొప్ప స్థూపం (స్థూపం సంఖ్య 1). సరిపుత్రా, మహామోగ్గల్లనా అవశేషాలు స్థూపాలు 3 ఉన్నట్లు భావిస్తున్నారు. వీటిలో మెడల్లియన్లు (క్రీ.పూ 115 లో), ద్వారబంధ శిల్పాలు (క్రీ.పూ 80) నిర్మించబడ్డాయి. భార్హటు తరువాత సా.శ.. 1 వ శతాబ్దం వరకు కొన్ని పునర్నిర్మించబడ్డాయి. సాంచిలోని శుంగకాలం అలంకరణల శైలి భార్హూటుతో అలాగే బుద్ధగయ వద్ద ఉన్న బ్యాలస్ట్రేడును పోలి ఉన్నాయి. ఇవి మూడింటిలో పురాతనమైనవిగా భావిస్తారు.
శుంగాల యుద్ధాలు
శుంగాలు కళింగులు, శాతవాహనులు, ఇండో-గ్రీకులు, బహుశా పాంచాల, మధురాలతో యుద్ధం చేసినట్లు తెలుస్తుంది. . ఇండో-గ్రీకు రాజ్యంతో శుంగా సామ్రాజ్యం చేసిన యుద్ధాలు ఈ కాల చరిత్రలో గొప్పవిగా ఉన్నాయి. క్రీస్తుపూర్వం 180 నుండి గ్రీకో-బాక్ట్రియా పాలకుడు డెమెట్రియసు కాబూల్ లోయను జయించి శుంగాగాలను ఎదుర్కోవటానికి ట్రాన్సు-సింధులోకి ప్రవేశించినట్లు సిద్ధాంతీకరించబడింది. ఇండో-గ్రీకు మొదటి మెనాండరు ఇతర భారతీయ పాలకులతో పాటలీపుత్రకు పోరాటంలో చేరిన (నాయకత్వం వహించిన) ఘనత సాధించాడు. ఏదేమైనా పోరాటం కచ్చితమైన స్వభావం, విజయం గురించి చాలా తక్కువ ఆధారాలు మాత్రమే లభించాయి. ఈ యుద్ధాల ఖచ్ఛితమైన ఫలితం అనిశ్చితంగా ఉంది.
సాహిత్య సాక్ష్యాలు
మహాభారత, యుగ పురాణం వంటి అనేక రచనలు శుంగాలు, ఇండో-గ్రీకుల మధ్య సంఘర్షణను వివరించాయి.
శుంగాల సైనిక దాడులు
అశోకవదన వంటి గ్రంథాలు బ్రహదీతను కూల్చివేసి అనేక మంది బౌద్ధ సన్యాసులను చంపారు. ఇది పుష్యమిత్రుడు సైన్యాన్ని పాటలీపుత్రకు, పంజాబులోని సకాల (సియాల్‌కోట) వరకు బౌద్ధసైన్యాసులను హింసించడానికి ఎలా పంపించాడో వివరిస్తుంది.
యవనులతో యుద్ధాలు
భారతీయ చారిత్రక సంఘటనలను ఒక జోస్యం రూపంలో వివరించే యుగ పురాణం హిందూ వచనం నగరానికి రాబోయే యుద్ధాన్ని వివరిస్తుంది:, మెఘస్తనెసు వ్రాతల ఆధారంగా 570 గోపురాలు, 64 ద్వారాలతో పఠిష్టంగా సురక్షితంగా నిర్మించబడిన శుంగసామ్రాజ్య పాటలీపుత్ర రాజధాని మీద ఇండో- గ్రీకులు దండయాత్ర సాగించారు.
నగరం మీద జరిగిన అతి తీవ్రమైన దాడి:
ఏదేమైనా యుగ పురాణం బాక్ట్రియాలో అంతర్యుద్ధాన్ని ఎదుర్కొన్నప్పటికీ యవనులు (ఇండో-గ్రీకులు) పటాలిపుత్రలో ఎక్కువ కాలం ఉండలేదని సూచిస్తుంది.
భారతదేశంలోకి గ్రీకులు చేసిన ఈ కొత్త దాడి వారిని రాజధాని పటాలిపుత్ర వరకు నడిపించిందని పాశ్చాత్య వర్గాలు సూచిస్తున్నాయి: "అలెగ్జాండరు తరువాత వచ్చిన వారు గంగా, పటాలిపుత్రకు వెళ్లారు.స్ట్రాబో, 15.698"
సింధూతీరంలో యుద్ధం
కాళిదాసు విరచిత మాళవికాగ్నిమిత్రం నాటకంలో శుంగాల మధ్య ప్రత్యక్ష యుద్ధం కథనం కనుగొనబడింది. కాళిదాసు ఇందులో గ్రీకు అశ్వికదళ సిబ్బంది పుష్యమిత్ర మనవడు వసుమిత్రా మధ్య జరిగిన యుద్ధాన్ని వివరిస్తుంది. పుష్యమిత్ర మనవడు వసుమిత్ర 100 మంది సైనికులతో కలిసి "సింధు" నది " తీరానికి చేరుకుని భారతీయ సైనికులు గ్రీకుల సైనికులను ఓడించారు. పుష్యమిత్ర అశ్వమేధ యజ్ఞాన్ని విజయవంతంగా పూర్తి చేశాడు. ఈ నది వాయువ్య దిశలో ఉన్న సింధు నది కావచ్చు ఊహించబడుతుంది. కాని శుంగాలు ఇక్కడి వరకు విస్తరించడానికి అవకాశం లేదు కనుక రచనలలో పేర్కొన్న నది సింధు నది లేదా గంగా పరీవాహక ప్రాంతంలోని " కాళి సింధు నది " అయి ఉండవచ్చు.
ధనదేవ- అయోధ్య- శాసనాలు
అంతిమంగా శుంగాల పాలన అయోధ్య ప్రాంతానికి విస్తరించినట్లు తెలుస్తోంది. ఉత్తర మధ్య భారతదేశంలోని అయోధ్యలోని శుంగా శిలాశాసనాలు సాక్ష్యంగా ఉన్నాయి; ముఖ్యంగా ధనదేవ-అయోధ్య శాసనం స్థానిక రాజు ధనదేవను సూచిస్తుంది. ఆయనను పుష్యమిత్ర షుంగా ఆరవ వారసుడని పేర్కొన్నారు. అయోధ్యలో పుష్యమిత్రుడు రెండు అశ్వమేధాలను చేసినట్లు శాసనం నమోదు చేసింది.
యవనరాజ్య శీలాశాసనాలు
గ్రీకులు మధుర మీద నియంత్రణను కొనసాగించినట్లు తెలుస్తోంది. మధురలో కనుగొనబడిన "మాఘేరా శాసనం" అని పిలువబడే యవనరాజ్య శాసనం క్రీస్తుపూర్వం 1 వ శతాబ్దంలో ఇండో-గ్రీకులు మధుర మీద నియంత్రణలో ఉన్నారని సూచిస్తుంది. ఈ శాసనం దాని అంకిత తేదీని "యవనా ఆధిపత్యం (యవనరాజ్య) 116 వ సంవత్సరం చివరి రోజు"గా పేర్కొనడంలో ముఖ్యమైనది. ఈ శాసనం మధురలో క్రీస్తుపూర్వం 2 వ - 1 వ శతాబ్దాలలో ఇండో-గ్రీకుల నియంత్రణను ధ్రువీకరిస్తోందని భావిస్తారు. ఇది సంఖ్యా, సాహిత్య ఆధారాల ద్వారా కూడా ధ్రువీకరించబడింది. అంతేకాకుండా శుంగా నాణేలు, శాసనాలు అక్కడ కనుగొనబడనందున శుంగాలు మధుర లేదా సురసేనలో పాలించినట్లు అనిపించదు.
మధుర నగరం యవనులు, కంబోజుల ఉమ్మడి నియంత్రణలో ఉందని మహాభారతంలోని అనుశాసన పర్వం ధ్రువీకరిస్తుంది.
అయినప్పటికీ తరువాత మధుర నగరాన్ని వారి నుండి తిరిగి ఇతరులు స్వాధీనం చేసుకున్నారని తెలుస్తోంది. బహుశా ఇతర దేశీయ పాలకులైన దత్తా రాజవంశం లేదా మిత్రా రాజవంశం లేదా రాజువుల ఆధ్వర్యంలోని ఇండో-సిథియా ఉత్తరప్రాంతాలలోని సాత్రపాలు దీనిని స్వాధీనం చేసుకుని ఉండవచ్చు. మధుర ప్రాంతంలో, అర్జునయన్లు, యౌదేయులు తమ నాణేల మీద ముద్రించి విడుదల చేసిన సైనిక విజయాలు ("అర్జునయాల విజయం", "యౌధేయుల విజయం") ఇందుకు సాక్ష్యంగా నిలిచాయి. క్రీస్తుపూర్వం 1 వ శతాబ్దంలో త్రిగార్తులు, ఆడుంబరలు, చివరకు కునిందాలు కూడా వారి స్వంత నాణాలను ముద్రించడం ప్రారంభించారు. ఇండో-గ్రీకుల నుండి స్వాతంత్ర్యాన్ని ధ్రువీకరిస్తూ వారి స్వంత నాణేలను ముద్రించినప్పటికీ వారి నాణేల ముద్రణాశైలి ఇండో-గ్రీకుల నుండి తీసుకోబడింది.
హెలియోడోరసు స్థూపాలు
నిశ్చయంగా చెప్పలేకపోయినప్పటికీ ఇండో- గ్రీకు, శుంగరాజ్యాలు రెండు రాజ్యాలు ఆయా పాలకుల తరువాతి పాలనలలో సరళీకృతమైన దౌత్య సంబంధాలను ఏర్పరచుకున్నట్లు స్పష్టంగా కనిపిస్తుంది. ఇండో-గ్రీకులు, శుంగాలు క్రీ.పూ 110 లోనే దౌత్య కార్యకలాపాల ఏర్పాటు చేసుకుని పరస్పర సమాచారమార్పిడి చేసినట్లు తెలుస్తోంది. హెలియోడోరసు స్తంభంలో సూచించినట్లు ఇది హెలియోడోరసు అనే గ్రీకు రాయబారి ఇండో-గ్రీకు రాజు అంటియలు సిడాసు రాజ్యసభ నుండి మధ్య భారతదేశంలోని విదిషాలోని శుంగా చక్రవర్తి భగభద్ర కోర్టుకు పంపినట్లు నమోదు చేయబడింది.
శుంగ రాజ్యం పతనం
గ్రీకు నాయకుడు మీనాందరు; పాంచాలము, మధుర, సాకేతము జయించి పాటలీపుత్రము మీదకు కూడా వచ్చాడు. కాని, పుష్యమిత్రుడు అతనిని ఓడించి, పంజాబ్ లోనికి తరిమి వేశాడు. శత్రువులను జయించిన దానికి గుర్తుగా, పూర్వరాజుల వలె అశ్వమేధయాగము చేసాడు. ఇతడు చనిపోయిన తర్వాత ఇతని సంతతి వారు తొమ్మిది మంది రాజ్యాన్నేలారు. వీరిలో ఆఖరివాడు దేవభూతి; మంత్రియైన వసుదేవుడి చేతిలో క్రీ.పూ.73లో వధించ బడ్డాడు. తదుపరి కణ్వ వంశము స్థాపించ బడింది.
సాంచిస్థూపం విధ్వంశం
సాంచి స్తూపాన్ని సాశపూ రెండో శతాబ్దిలో కొంతమేర ధ్వంసం చేశారు. శుంగ చక్రవర్తి పుష్యమిత్ర శుంగుడి హయాంలో ఇది జరిగి ఉండవచ్చు. పుష్యమిత్రుడు మూల స్థూపాన్ని ధ్వసం చేయగా అతడి కుమారుడు అగ్నిమిత్రుడు దాన్ని పునర్నిర్మించాడని భావిస్తున్నారు. శుంగ వంశీయుల తదుపరి పాలనా కాలంలో, ఈ స్థూపాన్ని రాతి కట్టడాలతో రెట్టింపు పరిమాణంలో విస్తరింపజేశారు. గుమ్మటాన్ని స్థూపం పైభాగానికి సమీపంలో విస్తరించారు; మూడు పెద్ద ఛత్రాలను ఉంచారు. అనేక దొంతరలతో కూడిన ఈ గుమ్మటం ధర్మానికి నమునాగా ధర్మచక్రంగా ఉంటుంది. ఈ గుమ్మటం ఒక పెద్ద వృత్తాకారపు వేదికపై ప్రదక్షిణ కోసం ఏర్పర్చచ బడింది, దీన్ని రెండు వరుసల మెట్ల దారి గుండా దర్శించవచ్చు. నేలకు సమాంతరంగా రెండవ రాతి బాట వద్ద పలు రాతిస్తంభాల వరుసను కట్టారు. దీనికి నలువైపులా నాలుగు పెద్ద ద్వారాలు (తోరణాలు) ఎదురెదురుగా ఉన్న రీతిలో కట్టారు. శుంగ వంశ పాలనా కాలంలో నిర్మించినట్లు భావిస్తున్న భవంతులే రెండవ, మూడవ స్తూపాలుగా ఉన్నాయి. (అయితే ఇవి బాగా అలంకరించిన తోరణాలు కావు, శాసనాలను బట్టి ఇవి శాతవాహన కాలానికి చెందినవిగా తెలుస్తోంది.)
కళలు
పర్షియా కళ ద్వారా ప్రభావితమైన మౌర్య శైలి కళకంటే శుంగ కళా శైలి భిన్నంగా ఉంది. దీనికి విరుద్ధంగా జానపద కళ పాత అంశాలు దేవీ ఆరాధనలు శుంగకళా శైలిలో కనిపిస్తాయి. శుంగ శైలిని 'మరింత భారతీయత' గా చూశారు. వీరిని దీనిని తరచుగా స్వదేశీయులుగా అభివర్ణిస్తారు. ఈ కాలంలో కళ, విద్య, తత్వశాస్త్రం, ఇతర అభ్యాసాలు వర్ధిల్లాయి. ముఖ్యంగా, పతంజలి యోగ సూత్రాలు, మహాభాష్యాలు ఈ కాలంలో రచించబడ్డాయి. మాలవికకాగ్నిమిత్రంలో దాని తదుపరి ప్రస్తావనకు కూడా ఇది ప్రసిద్ధి చెందింది. ఈ పనిని తరువాతి గుప్తా కాలంలో కాళిదాస స్వరపరిచారు. రాజ్యసభలో జరిగిన కుట్ర నేపథ్యంతో మాలవికా, రాజు అగ్నిమిత్ర ప్రేమను శృంగారభరితంగా రచించబడింది.
శుంగా చారిత్రకకాలంలో (క్రీ.పూ 185 నుండి 73 వరకు), సాంచి, బర్హూటు స్థూపాల వద్ద కొన్ని నిర్మాణ విస్తరణలు జరిగినట్లు భావిస్తున్నారు. అశోక చక్రవర్తి పాలనలో ప్రారంభమైన మధ్య భారతదేశంలో (మధ్యప్రదేశ్) బౌద్ధ కార్యకలాపాలు శుంగాల పాలనలో కొంతవరకు మనుగడ సాగించాయి. ఈ ప్రాంతాలలో శుంగాల నియంత్రణ బలహీనత కారణంగా ఇది సంభవించిందా లేదా వారి వైపు సహనానికి సంకేతమా అనేది అనిశ్చితంగా ఉంది.
శివనాగేశ్వరరావు
బోయిన లచ్చన్న తెలుగు సినిమా దర్శకుడు. ఆయన తన 23 వ యేట సినీ సినీపరిశ్రమలో అడుగు పెట్టాడు. ఆయన మొదట అసిస్టెంటు డైరక్టరుగా రామ్ గోపాల్ వర్మ వద్ద పనిచేసాడు. ఆయన మొదటి సినిమా మనీ.
జీవిత విశేషాలు
ఆయన గుంటూరు జిల్లాకు చెందిన ఉప్పలపాడు గ్రామంలో జన్మించాడు. ఆయన గుంటూరులోని హిందూ కళాశాలలో గ్రాడ్యుయేషన్ పూర్తిచేసాడు. ఆయనకు బాల్యం నుండి చిత్రపరిశ్రమలో చేరాలనే ఆసక్తి ఉండేది. తన 23వ యేట తెలుగు చలనచిత్ర పరిశ్రమలో చేరుటకు 1979లో చెన్నై వెళ్లాడు. ఆరు నెలల వరకు యిబ్బందులు పడ్డాడు. జీవనాన్ని కొనసాగించుట కొరకు బుర్రిపాలెం బుల్లోడు, సన్నాయి అప్పన్న చిత్రాలలో అనధికారిక జూనియర్ ఆర్టిస్టుగా నటించాడు. వారు మూడు రోజులకు 100 రూపాయలు యిచ్చేవారు. తరువాత ఆయన ఒక కార్యాలయంలో అకౌంటెంట్ గా జాయిన్ అయ్యాడు. ఘట్టమనేని కృష్ణ నటించిన అమ్మాయికి మొగుడు మామయ్యకి యముడు చిత్రానికి దర్శకత్వ విభాగంలో పనిచేయాల్సిందినా త్రిపురనేని చిట్టిబాబు కోరాడు. ఆ చిత్రం పూంపుహార్ బ్యానర్ పై కరుణానిథి నిర్మిస్తున్నది. ఆయన మధుసూదరరావు, లెనిన్‌బాబు, సి.ఎస్.రావు, ఎస్.ఎ.చంద్రశేఖర్ వంటి దర్శకుల వద్ద పనిచేసాడు. క్రాంతికుమార్ వద్ద స్వాతి చిత్రం నుండి ఆరు సంవత్సరాలు పనిచేసాడు. thumb|మనీ సినిమా
ఇతర లింకులు
వర్గం:జీవిస్తున్న ప్రజలు వర్గం:తెలుగు సినిమా దర్శకులు వర్గం:1956 జననాలు వర్గం:గుంటూరు జిల్లా సినిమా దర్శకులు
ఉడ్‌హౌస్‌పేట
ఉడ్ హౌస్ పేట నెల్లూరు జిల్లా సంగం మండలానికి చెందిన ఒక నివాస ప్రాంతం లేదా రెవెన్యూయేతర గ్రామం.
ఊరిపేరు
ఈ గ్రామనామం ఉడ్‌హౌస్‌ + పేట అనే రెండు తెలుగుపదాల కలయికతో ఏర్పడింది. ఉడ్‌హౌస్‌ 1926-31, 1934-37 మధ్యకాలంలో నెల్లూరు జిల్లా కలెక్టరుగా ఉన్న ఎ.సి. ఉడ్‌హౌస్‌ పేరుమీద ఈ గ్రామం ఏర్పడింది.. (Nellore Gazetter)
న్యూట్రినో
thumbnail|న్యూట్రినో
న్యూట్రినోపరమాణువులోని ఎలాంటి విద్యుదావేశం లేని కణం.ఇది ఇతర పరమాణు కణాలతో అత్యల్పంగా ప్రతిస్పందిస్తుంది. హాఫ్ ఇంటిజర్ స్పిన్ తో ఉంటుంది. న్యూట్రినోను ν అనే గ్రీక్ అక్షరంతో సూచిస్తారు. న్యూట్రినోకు బరువు ఉన్నప్పటికీ, ఇది పరమాణువులోని అత్యల్ప కొలవదగ్గ కణం కన్నా చాలా తక్కువ. అందువలన ఈ కణం యొక్క బరువు పరిగణించాల్సిన అవసరం లేదు. న్యూట్రినో లో ఎలాంటి విద్యుదావేశం లేనందువలన ఇది ఎలక్ట్రో మాగ్నెటిక్ కిరణాలకు చలించదు. అతి స్వల్పమయిన పరమాణు శక్తికి చలించినప్పటికీ అది పరిగణార్హం కాదు. అందువలన న్యూట్రినో ఎలాంటి వస్తువు గుండా అయినా ప్రయాణించగలదు. న్యూట్రినోలు రేడియో ధార్మికత, పరమాణు ప్రతిచర్య ద్వారా రూపొందుతాయి. అందువలన ఇవి సూర్యుని ఉపరితలం మీద, అణు పరిశోధనల వద్ద, కాస్మిక్ కిరణాలు అణువును తాకినపుడు ఉద్భవిస్తాయి. న్యూట్రినో మూడు రకలు ఎలక్ట్రాన్ న్యూట్రినోలు ముఒన్ న్యూట్రినోలు, టౌ న్యూట్రినోలు  ఉన్నాయి. ;
చరిత్ర
న్యూట్రినో [nb 1] శక్తి, వేగాన్ని,బీటా క్షయంను మందుగా 1930 లో వోల్ఫ్గ్యాంగ్ పౌలి మొదట ప్రతిపాదించారు. ఈ సంఘటనకు విరుధ్గాంగా నీల్స్ బోర్ అతని గణంకాలు ప్రతిపాదించిన పౌలి అతను ప్రోటాన్, ఎలక్ట్రాన్ రెండు నామకరనణం గురించి ఉపాధి కన్వెన్షన్ కోసం ఉంచుకుని ఒక "న్యూట్రాన్" అని ఒక ప్రభావితం కణం సూత్రీకరించారు తరువాత 1930 ఇది ఒక ఆల్ఫా, బీటా క్షయం అని తెలిసిన అతను థానిని కేవలం కొత్త కణము బీటా క్షయం ప్రక్రియలో ఎలక్ట్రాన్ లేదా బీటా కణ కలిసి కేంద్రకం నుండి వసు౨ంది అని భావించినందున.
ప్రత్యక్ష శోధన
1942 వాంగ్ గంచంగ్ లో మొదటి ప్రయోగాత్మకంగా న్యూట్రినోలు గుర్తించడం బీటా-సంగ్రహ ఉపయోగించవచ్చని ప్రతిపాదించాడు. సౌర న్యూట్రినో సమస్య 1960 ల చివరిలో మొదలుపెట్టి, అనేక ప్రయోగాలు సూర్యుడు వచ్చిన ఎలక్ట్రాన్ న్న్యూట్రినోలు సంఖ్య ప్రామాణిక సౌర మోడ్ ద్వారా అంచనా వంతు, సగం సంఖ్య మధ్య అని కనుగొన్నారు.